Μείναμε στο διαμέρισμα αυτό ως παρέα 4 ατόμων, και η διαμονή μας ήταν κάτι παραπάνω από υπέροχη! Το σπίτι είναι όπως στις φωτογραφίες, για να μην πω ωραιότερο!
Καθαριότητα :Αστραφτερή!
Τοποθεσία : Απερίγραπτη πραγματικά.. Στο ισόγειο της ακριβώς μπροστινής πολυκατοικίας ένα σούπερ μάρκετ με ότι χρειάζεσαι.. Στα 5' με τα πόδια έχεις τραμ, λεωφορείο, τρένο. Δεν έχει κοντά στάση μετρό, αλλά δεν χρειάζεται κιόλας έχοντας όλα τα υπόλοιπα στα πόδια σου. Στο τετράγωνο γύρω γύρω βρίσκεις τα πάντα!! Φούρνο, καφετέρια κλπ.. Αν επισκεφτείτε την περιοχή του Trastevere (να το κάνετε οπωσδήποτε), το τραμ Νο 8 κάνει 10'. Εμείς αντ' αυτού προτιμησαμε να γυρίσουμε σπίτι με τα πόδια και ήταν περίπου 25', μια χαρά! Μη διστάσετε επειδή σαν τοποθεσία βρίσκεται εκτός ιστορικού κέντρου Ρώμης.. Δε θα μπορούσε να βρίσκεται κάπου ιδανικότερα.. Με το τραμ σε λιγότερο από 15' βρίσκεσαι piazza venezia. Με το τρένο πάλι σε 15' βρίσκεσαι Termini Station,στον τερματικό σταθμό δηλαδή από όπου περνούν όλα τα ΜΜΜ. Κι εμείς πριν κάνουμε την κράτηση του διαμερίσματος,δεν περιμέναμε ότι θα ήταν όλα τόσο βολικά.. Κι όμως!
Εξοπλισμός : πολύ ωραία και μεγάλα κρεβάτια στις κρεβατοκαμαρες.. Ότι πρέπει για έναν ξεκούραστο ύπνο μετά από τόσες ώρες περπάτημα στα αξιοθέατα της πόλης! Τηλεόραση στο σαλόνι (όχι στα δωμάτια,το λέω για κάποιον που θα το ήθελε ενδεχομένως).. Η κουζίνα καταπληκτική με όλες τις ανέσεις,από μαχαιροπίρουνα ως και wok τηγάνι,το οποίο εμάς τουλάχιστον μας χρησιμευσε πάρα πολύ! Κουζίνα,φούρνο,ψυγείο,πλυντήριο πιάτων κλπ κλπ! Αν θα μπορούσα να βρω ενα μικρό μόνο ελάττωμα,ήταν ότι ενώ περιμεναμε τοστιέρα,υπήρχε μόνο φρυγανιερα που δεν ήταν και ιδιαίτερα καθαρή. Πλυντήριο ρούχων, απλώστρα,σίδερο κλπ υπήρχαν επίσης! Ό,τι δηλαδή χρειάζεται κάνεις για να νιώσει σαν στο σπίτι του!
Εξυπηρέτηση : η Laura που μας υποδέχτηκε ήταν φιλικότατη και πρόθυμη να μας απαντήσει στο κάθε τί! Ευγενική,με το χαμόγελο και με άμεση απάντηση στα μηνύματα που της στείλαμε σε όλη τη διάρκεια της διαμονής μας!
Ελπίζω να σας κατατόπισα και να μη ξέχασα κάτι..ειλικρινά θα το ξαναπροτιμήσουμε και θα το προτείνουμε σε όποιον πρόκειται να επισκεφτεί την πανέμορφη αυτή πόλη! Ευχαριστούμε πολύ τον κύριο Domenico και όλη την ομάδα του!